بسم الله الرحمن الرحيم السلام عليكم ورحمة الله وبركاته. اهلا بكم في فيديو جديد على قناة الدعوة الاسلامية على اليوتيوب وما زلنا مستمرين في حلقات محتويات العهد القديم. وبنكمل قراءة في سفر المزامير
في البداية لو انت مهتم بمقارنة الاديان والحوار الاسلامي المسيحي والنقد الكتابي تحديدا يبقى انت لازم تشترك في هذه القناة اضغط على زر الاشتراك الاحمر واضغط على علامة الجرس علشان تجي لك كل الاشعارات بكل الحلقات الجديدة. احنا اخر حاجة اخر مزمور توقفنا عنده هو المزمور اتنين وسبعين
اللي بينتهي اخره خالص تمت صلوات داوود ابن يسى. مع العلم ان في مزامير تانية فيما بعد منسوبة لداوود لكن ما علينا دي من ضمن امثلة عمل المحررين. ان كان ده مزمور في خاتمة مكتوب عليها اه تم
صلاة داوود ابن يسى لكن ده مش معناه ان ما فيش صلوات تانية لداوود. في صلوات تانية ما علينا. هنكمل من المزمور تلاتة وسبعين مزمور لاساف والمفروض ان اساف ده شخص من الاشخاص اللي اطلق عليهم اسم الرائي اللي بيشوف رؤى يعني وحاجات آآ ربنا زي ريفيليشن
يعني اعلانات الهية بيشوفها وهو مذكور في سفر اخبار الايام الاول ومن المعاصرين لسيدنا داود. المهم في العدد رقم حداشر وقالوا كيف يعلم الله؟ وهل عند العلي معرفة؟ هو ذا هؤلاء هم الاشرار ومستريحين الى الدهر يكثرون
ثروة ما علينا لكن الفكرة دي الكتاب المقدس بيلوم على الاشرار ان هم بيعملوا افعال شريرة وبعدين كأنهم مدركين او كأنهم مقتنعين يعني ان ربنا مش هيعرف. التصور ده كيف يعلم الله وهل عند العلي وهل عند العلي معرفة؟ النصارى في عقيدة التجسد كأن عندهم
نفس الفكرة ان من ضمن الحاجات اللي هم بيروجوها عن التجسد يعني ان الاله فوق برج عاجي لانه هو في السماء في السمو العلو الارتفاع فكان هم بيروجوا يعني الحتة دي كأن ربنا مش حاسس بنا
ومش حاسس بالامنا مش حاسس بمشاكلنا واوجاعنا وهكذا. فمن ضمن فوايد التجسد ان الاله نزل من السما وعاش على الارض كانسان وعاش ما بينا فبقى بيحس بنا. فدي مقولة ناس اشرار. ان العلي ما عندوش معرفة لانه
لانه في السماء كأن علو وسمو وارتفاعه فوق الخلق كانه هو بعيد عنهم بمسافة مكانية فيزيائية فده بيحول بينه وما بين انه يعرف عنهم. ده تصور من افسد ما يكون. وهو تصور المفروض الكتاب المقدس بينقله عن الاشرار. وكأن النصارى لما بيروجوا مثل
هذه الفكرة ان الاله بقى ينزل ويحس بنا والكلام ده كله كأنهم بيكرروا نفس افكار هؤلاء الاشرار. في نفس المزمور العدد رقم حتى دخلت مقدس الله وانتبهت الى اخرتهم حقا في مزالق جعلتهم
الى البوار نفس فكرة نجاة المسيح من الصلب. كررناها كتير ولسه جاي كتير. في نفس المزمور العدد خمسة وعشرين من لي في السماء ومعك لا اريد شيئا في الارض فيها اشارة ان الله عز وجل وحده يكفي وان انت مش محتاج الى وسيط ما بينك وبين الله وحتى لو فيه كائنات
سماوية او لو فيه قديسين في السما او ايا كان فدول يعني ما لهمش لازمة. يكفي ان الله عز وجل في السماء وهو اسمع ويستجيب للدعاء وهكذا. ويمكن كان فيه نص شبه
فكرة الوساطة وان في حد في السما وسيط كنا اتكلمنا عنه في سفر ايوب ممكن النص ده يعارضه ودي من دلالة تدخل البشري في النص الالهي او من اثار التحريف يعني ان انت بتلاقي افكار مناقضة لبعض. ان هنا في المزمور بيقول من
في السماء ومعك لا اريد شيئا يعني يكفي ان الله عز وجل في السماء لا نريد مع الله احدا ومش محتاجين اخر غير الله ينصرنا ايدنا ويسمع دعاءنا وهكذا. ده بيعارض فكرة ان ممكن الناس اللي احنا اشرنا اليه في ايوب. فيها دلالة ان لا في وسيط لي في السما
يتوسط لي عند الله ليسمع دعائي مشكلة الشر اللي كانت عند ايوب بحسب آآ اسفار العهد القديم ان آآ هو عمال يدعو الله وربنا مش بيسمع له فهيشوف حد بقى يتوسط له. المزمور اربعة وسبعين لماذا رفضتنا يا الله الى الابد؟ لماذا
غضبك على غنم مرعاك. اذكر جماعتك التي اقتنيتها منذ القدم وفديتها صبت ميراثك جبل صهيون هذا الذي سكنت فيه. انا عندي تعليق في النص الاول لماذا رفضتنا يا الله الى الابد؟ هل هو بالفعل رفضوهم الى الابد
فساعات بنلاقي ان اهل الكتاب بيستدلوا بنصوص فيها فكرة الابدية لكن كأن ده اسلوب مجازي. للتعبير عن مرور فترة زمنية كبيرة. لكن مش المقصود فيها الابدية. اذكر جماعتك التي اقتنيتها منذ القدم فيها اشارة الى ان آآ الله عز وجل فضل بني اسرائيل على العالمين لانه
الباقيين كانوا كفار وعبدة اوستان واصنام وهكذا. وان ده في علم الله الازلي. فدي فكرة منز القدم يعني. في العدد رقم تمانية قالوا في قلوبهم لنفنينهم معا احرقوا كل معاهد الله في الارض اياتنا لا نرى لا
ايا بعد ولا بيننا من يعرف حتى متى النص ده غريب شوية لان فكرة لا نبي بعده ولا بيننا من يعرف حتى متى. لعل دي اشارة الى الوقت اللي حصل فيها السبي
وكأن الكتاب المقدس بيقول ان من وقت السبي البابلي لغاية ما جه عزرا ونحمي والمفترض بقى ان لو عزرا نبي يعني كأن ما كانش فيه انبيا في الفترة دي ودي فترة ايه يعني حوالي جيل او جيلين حاجة زي كده ستين تمانين سنة مش متذكر لكنها مش فترة زمنية كبيرة
قوي يعني. يعني مش مسلا مش زي الفترة ما بين ملاخي والمسيح مفروض ان ملاخي اخر الانبياء لو كان فعلا فيه نادي اسمه ملاخي. لكن المفترض ان فيه انقطاع في انبياء بني اسرائيل ما بين تلتميت ربعميت سنة قبل بعثة المسيح يعني اخر نبي قبل المسيح في
مسافة زمنية ما بينه وما بين اخر نادي حوالي تلتميت ربعميت سنة حاجة زي كده. والمفروض ان في انقطاع في النبوة من المسيح لغاية سيدنا محمد صلى الله عليه وسلم
حوالي ستميت سنة. فكان بيحصل انقطاعات. لكن هنا يعني كانها اشارة هو انهي فترة زمنية كان فيها ما فيش نبي لان احنا لما بنتتبع اسفار العهد القديم كان ما كانش فيه وقت بني اسرائيل ما كانش فيه نبي. انا باتخيل كده
يعني لما بتذكر مسلا من سيدنا موسى عليه السلام سيدنا موسى وهارون وبعدين يسوع ابن نون وبعدين فكرة بعد يسوع ابن نون القضاة المفروض ان القضاة دول كانوا انبياء المفترض بحسب تصور العهد القديم
وبعدين القضاة فيه بقى صموئيل نبي وبعدين صموئيل وداوود وكذا ومفروض فيه اليا واليسع في اخبار الايام الاول والتاني فاه بيعطيك تصور ان لغاية سبي البابلي كان فيه انبياء هل هل كان في انقطاع قبل السبي البابلي انا مش متذكر لكن ما علينا دي اشارة
الى ان حال بني اسرائيل كان في اسوأ احواله. آآ اعدائهم هيفنوهم احرقوا كل معاهد الله في الارض ودي قوية جدا كاني خلاص ما بقاش فيه مكان لعبادة الله اللي هو الاله الحقيقي المستحق للعبادة في الارض. اياتنا لا نرى
يعني كأن خلاص انحجب عن بني اسرائيل اي اشارة الى ان الله معهم وهينصرهم على اعدائهم وهكذا. لا نبي بعد كمان ما عندهمش نبي مرشدهم ولا بيننا من يعرف حتى متى يعني واضح كده ان الحال كان سيء جدا ومش عارفين الحال ده هيستمر لغاية امتى
الخامس والسبعين العدد سبعة ولكن الله هو القاضي هذا يضعه وهذا يرفعه فدي من ضمن النصوص اللي بتتكلم عن الله عز وجل بشكل انا مستحسنه. الله هو القاضي يعني الحكم العدل يعني. وفيها فكرة ان الله عز وجل
يرفع ويخفض وبيغير احوال الناس ويعز من يشاء ويذل من يشاء وهكذا. المزمور السادس والسبعون العدد تمانية من السماء اسمعت حكما الارض فزعت وسكتت. فيها اشارة الى ان الله عز وجل آآ في السماء نفس عقيدة المسلمين اهل السنة والجماعة. المزمور السابع والسبعين رقم واحد صوتي الى الله
فاصرخ صوتي الى الله فاصغى الي. يعني هو بيدعو الله عز وجل بيطلب من الله عز وجل انه يسمع له كناية عن الاستجابة الدعاء. وبعدين هنا في العدد رقم سبعة هل الى الدهون يرفض الرب ولا يعود للرضا بعده؟ هل انتهت الى الابد
انقطعت كلمته الى دور فدور في كثير من النصوص هنفوت عليهم النهاردة في مسألة الوعد والعهد والقسم والفكرة ان سيدنا ابراهيم عليه السلام له مع الله عز وجل وعد وعهد وقسم ان ربنا يباركه ويكثر نسله ويملكه الارض
هكذا وان المفروض نفس العهد اتجدد مع سيدنا موسى ومع بني اسرائيل. وبعدين فيما بعد احنا بنعتقد ان هذا العهد آآ كأن ربنا نزعه من بني اسرائيل بسبب ان هم ما كانوش بيحافظوا عليه. وفكرة المثل اللي المسيح بيتكلم عنه في الاناجيل ان ملكوت الله
لا ينزع منكم ويعطى لامة تعمل اثمرها ان خلاص بني اسرائيل فضلت تنقض العهد تنقض العهد تنقض العهد بمعنى ان ربنا قال انتم ولو اتبعتم الوصايا والشرائع والاحكام واتبعتوا التوراة وشريعة الله ربنا هيبارك فيكم وهيملكم الارض ويكفن نسلكم
وهكذا ما بقيتوش ملتزمين بالوصايا والشرائع والاحكام ربنا هيسلط عليكم اعدائكم ويغضب عليكم وهكذا. فهنا كأن آآ هذا المرن صاحب المزمور كأنه مستكتر الفترة اللي ربنا فيها غضبان عليهم فبيقول لغاية امتى هتفضل غضبان؟ هتفضل فاكر لنا معاصينا وكزا في بعض النصوص بتتكلم عن الوعد والعهد والقسم كأن
ده شيء ابدي بمعنى ان مهما آآ عمل بني اسرائيل ومهما ذهبوا لعبادة الهة اخرى وانحرفوا وكسروا العهد والميثاق وكذا برضو ممكن ربنا يعاقبهم لكن عمره ما ما هيبطل هذا العهد. العهد ده المفروض اللي زي ما تحقق في ايام سيدنا داود وسليمان اللي هو
اه يعني اكبر فترة كان فيها بني اسرائيل في عز وملك وسيطرة وجاه وكذا. المفترض ان الحالة دي هم منتظرين انها ترجع تاني لكن بسبب ان هم انحرفوا بعد سيدنا سليمان وعبدوا الاوثان وكذا واختلطوا بالشعوب الوثنية فربنا سلط عليهم اعدائهم وحصل السبي البابلي وهكذا
فكأنه بيقول احنا هنفضل في الذل ده كتير انت مش هتفتكر يا رب. طيب بغض النظر انت مش هتفتكر يا رب او كذا او الاسلوب يعني. لكن كلام مفاده انتم عملتوا ايه علشان ربنا يرجع لكم الارض والملك وكزا. وبعدين احنا
بنتتبع تاريخيا ان كأن بني اسرائيل لم يعد الى المجد الذي كان عليه في ايام سيدنا داوود وسليمان ابدا. وحتى لو في فترة من الفترات كورش اعاد بناء الهيكل جزئيا وايام عزرا ونحمي او كذا. لكن بنتتبع فيما بعد ان برضو كانوا مذلولين وكانوا
محاربين وعمر ما رجع لهم السلطة والملك يعني عمر ما كان لهم ملوك. بيحكموا من بعد سيدنا آآ داوود وسليمان وكانوا دايما تحت احتلال وكانوا دايما تحت ظلم حتى الى بعثة المسيح عليه السلام الحال ده كان مستقر وبعد رفع المسيح عليه السلام اتهدم
هيكل تاني والخراب وركسة الخراب ففكرة بقى ان اليهود يعني بيعتقدوا ان بسبب ان فيه تناقض في نصوص الكتاب المقدس. في بعض النصوص بتقول ان العهد مشروط وبعدين كأن في نصوص بتقول خلاص ربنا اعطاكم فرص كثيرة الموضوع ده هيتلغي وفيه امة تانية هيبقى معها العهد والميثاق. اللي هو المفروض امة
المسلمين. اليهود بيقولوا لأ احنا منتظرين ان مرة تانية نرجع ملوك ونرجع نحكم ويبقى لنا الارض والبركة والنسل وهكذا. فيه هنا المزمور الثامن والسبعون قصيدة لاساف ودي من المزامير الطويلة. وفيه كم مزمور
كده برضو جايين طوال قوي. وزي ما قلت قبل كده مش معنى ان انا مش بفوت على كل النصوص ان هي مش مفيدة او مش نافعة باي طريقة ما لكن انا بركز على النصوص اللي احنا ممكن نستخدمها في الحوار الاسلامي المسيحي. ففي اكثر من مزمور كأن فيها
الملخص التاريخي وده كان اسلوب مستخدم كثيرا عند بني اسرائيل. ولعل ده اصلا من ضمن اسباب كتابة المزامير او كتابة الاسفار آآ المقدسة بشكل بشكل عام. كان دايما بني اسرائيل لما بييجوا يوعظوا الشعب يحكوا لهم القصة التاريخية
يحكوا له من قصة تاريخية بناء ابتداء من سيدنا ابراهيم عليه السلام. وسيدنا ابراهيم وابنه اسحاق والعهد مع ابراهيم وعهده مع اسحاق عليهما افضل الصلاة والسلام وبعدين بقى ابناء اسحاق يعقوب والاسباط وسيدنا يوسف لغاية فرعون مصر وبعدين سيدنا موسى بعثه الله وحرره
من ارض مصر وشق له البحر ونجاهم وبعدين عملوا حاجات وحشة فتاهوا في الصحراء وبعدين ربنا رضي عنهم تاني ودخلهم الارض المقدسة القصة التاريخية لكيف كان الله مع بني اسرائيل. علشان اليهود يتذكروا ان انتم شعب في الاصل
ربنا آآ احبه وربنا نصره وربنا ايده بالعديد من الانبياء ونجاه من اعدائه وكذا وكذا فارجعوا بقى لمجدكم ده وبطلوا عبادة الاوثان والاختلاط مع الشعوب الوثنية اللي حواليكم. وارجعوا علشان ربنا يكون معكم
قم زي ما كان حاصل في التاريخ قبل كده. فهنا المزمور كانه ملخص لتاريخ بني اسرائيل كوسيلة لتذكير بني اسرائيل بان ده كان ماضيكم المجيد مع الانبياء وكيف نصركم الله وفعل معكم المعجزات وخصوصا مع سيدنا
ناموسة شق البحر والمن والسلوى وكذا وكذا فارجعوا تاني علشان ربنا يرضى عنكم تاني. هنا المزمور بيبتدي ازغى يا شعب الى شريعة اميلوا اذانكم الى كلام فمي. فهنا دايما اشارة الى ان اهم شيء اهم شيء في هذه الدنيا
وده متفق عليه عند المسلمين ايضا. اهم شيء في هذه الدنيا طاعة الله عز وجل وما خلقت الجن والانس الا ليعبدون. الاصل في العبادة الطاعة. فلما العلماء حتى بيقولوا الا ليوحدون
بمعنى آآ عبادة الله عز وجل كما امروا كما شرع عن طريق الوحي. فبالتالي توحيد الالوهية ان احنا نعبد الله عز كما يريد الله عز وجل ان يعبد. فهنا ده اهم شيء علشان تحصل على رضا الله عز وجل. اصغى يا شعبي الى
اميلوا اذانكم الى كلام فن طب احنا بنعرف منين الشريعة والوحي عن طريق الانبياء. فهو ده كل اختبارنا اللي بيطيع الانبياء والرسل بيدخل الجنة اللي بيعصي الانبياء والرسل بيدخل النار
والعبرة باخر نبي بعث اليك. في اخر نبي بعث للبشرية هو سيدنا محمد صلى الله عليه وسلم اللي هيطيع النبي محمد صلى الله عليه وسلم فيما جاء به عن الله عز وجل هيدخل الجنة اللي هيعصي النبي محمد صلى الله عليه وسلم هيدخل النار. هنا في
بنفس المزمور لعدد خمسة وستين نص عجيب جدا من النصوص اللي بتوصف الله عز وجل بطريقة عجيبة. نص بيقول قظى الرب كنائم كجبار معيط من الخمر طبعا انت تبص في التفاسير يقول لك تشبيه ومش تشبيه وكلام فاضي من ده. طب هل يجوز اصلا ان احنا نصف الله عز وجل بهذه الطريقة؟ والمفروض المزمور بيتكلم
يعني ايه ان ربنا بقى حينصر آآ شعب بني اسرائيل بعد ما كان مسلمهم لاعدائهم. فكان يعني ربنا كان نايم عنهم وفجأة استيقظ كجبار معيط من الخمر. يعني النص بيدعوك اصلا للتخيل
كأنها فتوة كده وكان سكران ونايم سكران طينة وفجأة بقى صحي ومتنرفز بقى وهيبهدل الدنيا الله المستعان السمانون من العدد الاول يا راعي اسرائيل اصغى يا قائد يوسف كالضأن يا جالسا
الكيروبيم اشرق. بغض النظر عن اصغ اصغه هم اغلب المزامير ماشية في الحتة دي. ان واضح ان هو ده الوقت اللي كان اه بعد السبي البابلي او كذا او هم متمرمطين ومتبهدلين فبيطلبوا كثيرا من الله عز وجل انه يرفع عنهم غضبه
لكن هنا تجد بعض الترجمات بتختلف حول صياغة الجملة الاخيرة. يا جالسا على الكروبين. في بعض مفسرين بيشيروا الى هذا النص الكروبيم ده للي مش واخد باله كيروبيم مشروبيم ومش عارف مين. انواع كأنه انواع من الملائكة. كأن
ملائكة فيهم انواع مختلفة. وده امر مش مستغرب وموجود في الاسلام. ومش كل الملايكة زي بعض. فيه ملايكة اقوى من الملايكة واكبر من الملايكة وعدد الاجنحة مختلف وشغلهم مختلف وهكذا ما فيهاش اي مشاكل. لكن هنا النص بيقول يا جالسا على الكاروبيم
هل الاله يجلس على الملائكة؟ بعض التفاسير تشير الى ان المقصود ان الكروبين دول هم حملة العرش والله عز وجل فوق العرش مستو على عرشه وبعدين كأن دي يعني الصياغة فيها نوع من الاختزال
ان بما ان الملائكة هم حملة العرش فكأن الله جالس على الكروبين. طبعا الوصف ده العقيدة الاسلامية آآ واضحة جدا في ان الله عز وجل لا يحمله العرش وهو في غنى عن العرش وعن حملة العرش وكذا لكن هذه مخلوقات عظيمة خلقها
لقاء الله عز وجل واحنا بنؤمن بهذا لانها وصلت بالخبر الصحيح عن النبي محمد صلى الله عليه وسلم في القرآن والسنة. لكن هنا اقصد مشكل شوية انه بدل ما بيقول يعني حتى آآ الجلوس على العرش بعض الناس بتتكلم فيها لكن احنا
بنصف الله عز وجل كما وصف الله عز وجل نفسه وكما وصفه رسوله محمد صلى الله عليه وسلم. والله عز وجل هو اعلم بذاته وكيف ذاته. والله عز وجل هو صاحب احسن كلام
بمعنى ان الله عز وجل اذا تكلم عن نفسه في القرآن بكلام فمن احسن من الله قيلا مين اللي يقدر يقول كلام احسن من كلام ربنا. فلو ورد صفة عن الله عز وجل بنقبل هذه الصفة
ونقبلها بما يليق بكمال الله عز وجل وجلاله وننزه الله عز وجل عن فكرة التجسيم وهكذا ونقول ان الله عز وجل مستولى على عرشه ما فيش مشكلة بمعنى ان هو فوق العرش وهو فوق كل المخلوقات العرش سقف المخلوقات
والله عز وجل فوق العرش فهو بهذا فوق كل المخلوقات ونحن لا نقول ان العرش يحمل الله عز وجل وهكذا لو وصف الله عز وجل بانه جالس على العرش ايضا
لا نجعل جلوس الله عز وجل على العرش كجلوسنا نحن على الكراسي او كذا واما بنشبهش الله عز وجل بمخلوقاته ونقبل الله عز وجل كما وصف نفسه في القرآن والسنة
ونقول ليس كمثله شيء وهو السميع البصير. في نفس المزمور التمانين العدد رقم سبعتاشر. لتكن يدك على رجل يمينك وعلى ابن ادم الذي اخترته لنفسك. هنا في اه بعض الترجمات بتختلف في ترجمة لتكن يدك على رجل
بيمينك. يعني ايه رجل يمينك؟ في بعض الترجمات كأنها بتقول جالس عن يمينك طب الجالس عن يمينك ده يبقى المقصود به مين؟ فالنص ده انا حبيت اشير اليه. انا انا مش عارف بالزبط النص يتفهم ازاي
لكن هي في النهاية فيها اشارة الى تكريم الانسان وتكريم بني ادم هل دي اشارة الى شخص معين؟ طبعا النصارى هيقولوا يسوع يسوع هو اللي هيجلس عن يمين الاب. حسب نصوص العهد الجديد
لكن انا لا اعلم هل اصلا النص بالفعل يترجم الجالس على يمينه ولا لتكن يدك على رجل يمينك اشارة رمزية الى ان الشخص اللي انت فضلته وكذا. المزمور الحادي والثامنون العدد رقم سبعة في الضيق دعوت فنجيتك
استجبتك في ستر الرعد تمشي نجاة المسيح من الصلب رغم ان النصوص بتتكلم عن بني اسرائيل بشكل عام. ونشوف بقى هل فعلا النصوص دي اتحققت في بني اسرائيل ولا دي
اشارة لاحداث قديمة ايا كان لو النصوص عن المسية او كزا آآ نصوص كسيرة جدا. النصارى بيدعوا هي النبوة عن المسيح. ونلاقي ان السياق بيمشي نجاة المسام الصلب هنا في نصوص في غاية الاهمية
من العدد رقم تمانية اسمع يا شعبي فاحذرك يا اسرائيل ان سمعت لي. لا يكن فيك اله غريب ولا تسجد لاله اجنبي انا الرب الهك الذي اصعدك من ارض مصر افغر فاك فاملأه
فلم يسمع شعبي لصوتي واسرائيل لم يرضى بي. فسلمتهم الى قساوة قلوبهم ليسلكوا في مؤامرة انفسهم لو سمع لي شعبي وسلك اسرائيل في طرقي سريعا كنت اخضع اعداءهم وعلى مضايقيهم كنت ارد يدي مبغض الرب يتذللون له ويكون وقتهم الى الدهر وكان
اطعمه من شحم الحنطة مش عارف مين كزا. فهنا فيها اشارة لفكرة الوعد والعهد والقسم. وان ربنا بينصر ايه اللي بيلتزم بالوصايا والشرائع والاحكام. فهم ما التزموش وما سمعوش الكلام ودايما فكرة ان اول كل الوصايا هي
اسمع اسرائيل الرب لا هنا رب واحد. فكرة التوحيد وعبادة هذا الاله الواحد اله اسرائيل واسحاق ويعقوب وابراهيم واسماعيل وكذا هم ما سمعوش الكلام ربنا سلط عليهم اعدائهم. فالاله بيقول لو سمع لشعبي وسلك اسرائيل في طرقي
سريعا كنت اخضع اعداءه. فهم ما بيلتزموش. ربنا بيعاقبهم رجعوا التزموا وربنا هينجيه لكن هل الى الابد سيستمر هذا؟ كل شوية اسرائيل يسمع الكلام ربنا ينجيه يرجع في كلامه ويعبد الهة اخرى ربنا يسلط عليهم اعدائهم. لهم كم فرصة في التوبة؟ هنا
ده مزمور فيه نصوص شهيرة جدا المزمور الثاني والثمانون من العدد الاول الله قائم في مجمع الله في وسط الالهة اقضي كأن الله قائم في مجمع الله في وسط الالهة يقضي يعني ايه الكلام ده؟ فهو مجمع الله
ده كان في مكان معين الهي الله قائم في مجمع الله كأن الله عز وجل حاضر بطريقة ما في هذا المجمع. في وسط الالهة يقضي مين الالهة دول ؟ القضاة
فهذه اشارة الى ان اللي بيحكموا بالشريعة واللي بيحكمه وفق الاوامر والنواهي والوصاية والشراعة والاحكام دول لهم سلطة الهية. هم قضاة بيقضوا بين بما انزل الله فالكتاب بيوصفهم بانهم الهة. الهة يعني اصحاب سلطان. فدي دايما بنستخدم هذه النصوص للاشارة
الى ان حتى لو المسيح اتقال عنه انه اله لكنه ما اتقالش عنه انه الاله الحقيقي المستحق للعبادة المسيح نفسه بيقول في يوحنا سبعتاشر تلاتة وهذه هي الحياة الابدية ان يعرفوك انت الاله الحقيقي وحدك
ويسوع المسيح الذي ارسلته يعني لا اله الا الله يسوع المسيح رسول الله فحتى لو اتقال عنه انه اله ما تقالش عنه انه اله حقيقي. والمسيح نفسه قال ان الاب هو الاله الحقيقي الوحيد
فيجوز حسب الكتاب انه يتقال على الناس ان هم الهة اشارة الى ان لهم سلطان الهي. زي ما اتقال عن سيدنا موسى في الخروج سبعة واحد انا جعلتك الها لفرعون يعني انت لك سلطان على فرعون
هنا برضو في العدد ستة نص مهم جدا في المزمور اتنين وتمانين. انا قلت انكم الهة. وبنوا العلي كلكم. لكنكم لكن مثل الناس تموتون وكأحد الرؤساء تسقطون. انا قلت الاله نفسه يعني
انكم الهة وبنو العلي كلكم. يعني انتم الهة لكم سلطان الهي. وكلكم ابناء الله. يبقى فكرة انه يتقال عنه اله. وابن الله ليس فيه دلالة انه اله حقيقي مستحق للعبادة. ايه الدليل على كده؟ لانكم لكنكم مثل الناس تموتون
وكاحد الرؤساء تسقطون. فيها اشارة الى ان الشخص الذي يتصف بصفة من الصفات البشرية خصوصا صفة الموت لا يكون الها حقيقيا مستحقا للعبادة. فبالتالي انتم الهة وبنوا اللي عليه كلكم اطلق عليكم ده. لكن هل انتم الهة
حقيقية لأ لانكم مثل الناس تموتون. فاللي يموت ما يبقاش اله. قضي الامر. الكتاب المقدس في نصوص كثيرة اذكر نفس الكلام. في نصوص كثيرة في نص في سفر عسكان. وفي نص في اعمال الرسل. في اكثر من نص
فكرة ان بما انك انسان وانك متصف بصفات نقص زي الموت والالم انك بتتألم نحن ايضا بشر تحت الام مثلكم واللي يموت لكنكم مثل الناس تموتون. ده خلاص. نفي واضح للالوهية. ما دام انت مت يبقى انت مش اله. ما دام انت بتتألم يبقى
انت مش اله فده بيستخدم في نفي الوهية المسيح. المسيح مات حسب العقيدة المسيحية. اجماع عند النصارى المعاصرين. الارثوذكس والكاثوليك والبروتستان اللي بيؤمنوا بالصلب والفداء وشهود يهوى حتى اللي بينكروا الوهية المسيح بيؤمنوا بالصلب والفداء. اي مسيحي مؤمن بان المسيح مات ده
دليل على بطلان الوهيته وفق نصوص الكتاب المقدس. لان الاله لا يموت. طبعا النصارى بقى بيبتدوا ايه فيما يخص موضوع التجسد بحيث ان هم يجوزوا ان الاله مات وما ماتش في نفس الوقت
بحيث ان هم يقولوا اه ده الاله ما ماتش بس مات بطريقة كده ايه ودنك منين يا جحا وكذا علشان هم عارفين الاله لا يموت. لو كان المسيح هو الله
ونزل من السما وعاش على الارض كانسان بما انه مات فهذا دليل انه ليس الهان حقيقيا مستحقا للعبادة خلاص. المزمور الرابع والثمانون من العدد خمسة طوبى لاناس عزهم بك طرق بيتك في قلوبهم
عابرين في وادي البكاء يصيرونه ينبوعا ايضا ببركات يغطون نوره يذهبون من قوة الى قوة يرون قدام الله في صهيون انا كنت اتكلمت عن صهيون قبل كده في نصوص المزامير
وكان فيه نص عن صهيون بيتكلم عن الطواف في هنا النص بيقول عابرين في وادي البكاء يصيرونه ينبوعا. ايه وادي البكاء ده النص ده من نصوص الشهيرة جدا اللي الكثير بيشير اليه على انه نبوة عن مكة
او بكة وينبوع في مكة اللي هو آآ ماء زمزم بئر زمزم ينبوع زمزم فيه خلاف في الترجمة. هل النص وادي البكاء مضاف ومضاف اليه او دي صفة للوادي ولا النص ممكن يترجم بطريقة تانية
انا هعرض ترجمات كثيرة بتستخدم لفظة بكة كاسم. وادي بكة وبكة اسم من اسماء مكة القرآن الكريم بيستخدم هذا الاسم ببكة بك مكان اسم مكان معروف طب وبكة دي فيها ينبوع ولا ما فيهاش ينبوع؟ اه في ينبوع. يصيرونه ينبوعا. هل دي اشارة الى كيفية نشأة
اه ماء زمزم رحلة سيدنا ابراهيم وقصة سيدنا اسماعيل وضرب برجله وانفجر ماء زمزم وكذا اصل ممكن جدا بالفعل يكون اشارة الى هذا المكان المقدس اللي هو صهيون الجديدة يذهبون من قوة الى قوة يرون قدام الله في صهيون. هذه المدينة الجديدة
عند وادي بكة اللي فيها ينبوع. المزمور السادس والثمانون صلاة لداوود. ده عنوان مكتوب. وفي المزمور ايضا اشارة واضحة لفكرة النجاة من الصلب او النجاة من الموت. هنا رقم واحد امل يا رب اذنك
تجب لي لاني مسكين وبائس انا. احفظ نفسي لاني تقي يا الهي. خلص انت عبدك المتكل عليك وبعدين في العدد رقم تلتاشر لان رحمتك عظيمة نحوي وقد نجيت نفسي من الهاوية السفلى. فهنا فيها اشارة
انه هو كان هيموت وربنا نجاه من انه يموت ويروح الهاوية يعني. المزمور الثامن والسمانون من العدد رقم تلاتة ودي فيها نصوص كثيرة. لانه قد شبعت من المصائب نفسي وحياتي الى الهاوية دنت. حسبت مثل المنحدرين
الى الجب صرت كرجل لا قوة له بين الاموات فراشي مثل القتلى المضطجعين في القبر الذين لا تذكرهم بعد وهم من يدك انقطعوا وضعتني في الجب الاسفل في ظلمات في اعماق علي استقر غضبك وبكل
ذللتني. سلا نص ده عجيب جدا والنص ده فيه اشارة ده انت حطتني في الجب انت خليتني كانه مات يعني. طيب هل في اشارة الى النجاة او انه هيطلع من الجب. فالنصارى يستخدموه في ان المسيح هيموت ويقوم من الاموات او كذا. لأ المزمور كله
ما فيهوش اي اشارة الى النجاة انا بقول طيب لو المزمور ده له اي لازمة ممكن نستخدمه في ايه هل ده كلام عن بني اسرائيل ان خلاص ربنا لعن بني اسرائيل وغضب عليهم الى الابد
وان خلاص بني اسرائيل بالنسبة للاله مات وفي الهاوية وحيبقوا فيها وخلاص وربنا مش هيرضى عنهم تاني هنا في النص رقم عشرة اف لعلك للاموات تصنع عجائب ام الاخلية تقوم تمجدك سلاه. هل يحدث في القبر برحمتك او بحقك في
هل تعرف في الظلم عجائبك وبرك في ارض النسيان في العدد رقم ستاشر اللي هو اخر خلاص اخر المزمور. علي عبر سخطك اهوالك اهلكتني تطبيق المياه اليومي كله اكتنفتني معا ابعدت عني محبا وصاحبا معرفي في الظلمة. كل المزمور سلبي
احنا بنستفيد من المزمور ده حاجتين. يا اما ده فعلا كلام عن بني اسرائيل وده موافق لاعتقاد المسلمين ان خلاص ربنا اعطى لبني اسرائيل فرص كثيرة جدا. وربنا غضب عليهم ولعنهم
وخلاص غير المغضوب عليهم ولا الضالين المغضوب عليهم هم اليهود فضلوا يعصوا ربنا يتوب عليهم ويعصوا ربنا يتوب عليهم ويبعث لهم انبياء ورسل وهكذا. لكن خلاص كان لهم فرصة اخيرة المسيح عليه السلام
برضو حاولوا يقتلوه فربنا غاضب عليهم ولعنهم نزع منهم ملكوت السماوات واعطاها لامة. اخرى تعمل اسمرها امة الاسلام الفايدة التانية النصوص التي تتكلم عن الموت بحسب التصور اليهودي وزي ما كررنا كثيرا قبل كده كأن القبر ده مكان وحش ومظلم وما فيهاش ناس
بتتكلم والسكون تام ونسيان وكذا. اللي هو كأن يعني القبر نهاية المطاف بشكل مطلق. المزمور التاسع والثمانون من العدد الاول بمراحم الرب اغني الى الدهر لدور فدور اخبر عن حقك بفمي. لاني قلت ان الرحمة الى الدهر تبنى. السماوات تثبت فيها حق
قطعت عهدا مع مختاري حلفت لداوود عبدي الى الدهر اثبت نسلك الى دور فدور كرسيك سلاح. دي من النصوص احنا اتكلمنا قبل كده في الموضوع ده بالتفصيل ان في نصوص فيها اشارة واضحة ان الوعد والعهد والقسم بالالتزام بالوصايا والشرائع والاحكام. هتلتزموا هيبقى لكم بركة
او ارض ونسل. مش هتلتزموا وربنا هيسلط عليكم اعدائكم. فيه نصوص تانية كأن مفادها ان مهما عمل بني اسرائيل الملك هيفضل لهم. بغض النظر التزموا ولا ما التزموش. طيب هنا في برضو فهم تاني
ممكن نفهمه اللي هو فكرة ان العهد هيبقى ابدي بمعنى ان ربنا هيفضل مع بني اسرائيل لو التزموا وهيملكهم لو ما التزموش هيسلط عليهم اعدائهم. وهكذا الى الابد. التزموا هيرجع لهم الملك
ما التزموش هيسلط عليهم اعدائهم رجعوا التزموا تاني هيسلم لهم الملك. ما انحرفوا هيتسلط عليهم الى الابد هكذا. احنا لما شوف في التاريخ بنجد ان لأ الامر لا يستقيم. خصوصا مع نصوص اخرى كثيرة الامر لا يستقيم. فاحنا بنقول
اني في مشكلة ودي من نصوص المتناقضة. والنصوص اللي بتثبت ان الامر آآ متعلق الوصايا والشراع والاحكام اكثر من النصوص اللي بتقول ان كده كده ربنا هيملكهم حتى لو هم اشرار حتى لو بني اسرائيل
عصى الاله برضه الاله هيملكهم ولما يتوبوا هيرجعهم للملك وهكزا وده امر غير مشاهد في التاريخ. هنا في العدد رقم تسعة انت متسلط على كبرياء البحر. عند ارتفاع لججه ان
تسكنها. انت سحقت رهب مثل القتيل بذراع قوتك بددت اعدائك. ايه رهب ده؟ من ضمن الكائنات اسطورية الخرافية اللي الكتاب المقدس بيتكلم عنها. كمخلوق حقيقي. طيب انت متسلط على كبرياء البحر. ايه كبرياء البحر
برضو التصور اللي احنا اشرنا اليه قبل كده ان ده تصور كان موجود في حضارات ما بين النهرين كأن المياه كان لها وجود قبل خلق السماوات والارض وانها لها كده قوة معينة وسلطة معينة وهي اشارة الى
البدائية والاله تسلط بقى على البحر او او اتحكم فيها او اخضعها لسلطتها او ايا كان. فده تصور متعلق به حضارات قديمة ما بين النهرين. هنا في العدد رقم اربعتاشر العدل والحق قاعدة كرسيك الرحمة والامانة
قدماني امام وجهه. هل نعتبر الرحمة والامانة اقانيم؟ المشكلة اللي احنا قلناها قبل كده ان بني اسرائيل بسبب استخدام بعض التعبيرات الشعرية المجازية. زي قوله تعالى اتى امر الله فلا تستعجلوه. فهو يتخيل ان امر الله ده شيء
اكنون كائن حقيقي بيروح ويجي. بدل انه تعبير فيه نوع من البلاغة والفصاحة والبيان. فهنا طبعا النصارى بيمسكوا في في التعبيرات اللي فيها فصاحة وبلاغة وبيان عن الكلمة عن كلام الله وعن روح الله بغض النظر المفروض نفهم هذه
اوصاف باي طريقة طيب ليه ما بنفهمش كمان ان الرحمة والامانة اقاليم فيبقى بدل الاب والابن والروح القدس يبقى كمان الاب والابن والروح القدس والرحمة والامانة. المزمور تسعة وتمانين مزمور طويل شوية في العدد رقم ستة وعشرين بيقول هو يدعوني ابي انت. الهي وصخرة خلاصي
انا ايضا اجعله بكرا اعلى من ملوك الارض. المفروض ان النص ده بيتكلم عن سيدنا داود. بنستفيد من النص ده فكرة اني بنوت المسيح لله مش بالضرورة معناها ان هو اله حقيقي مستحق العبادة. وان المسيح مش هو الوحيد اللي اتقال عنه انه ابن الله. سيدنا داود اتقال عنه انه ابن الله
المفترض ان الكلام ده عند سيدنا داوود او حتى عن سيدنا سليمان ما يفرقش لكن المفروض ان الاصل ان هو عن سيدنا داوود. هو يدعوني ابي انت الهي خلاصي انا ايضا اجعله بكرا اعلى من ملوك الارض. الى الدهر احفظ له رحمتي وعهدي يثبت له
واجعل الى الابد نسله وكرسيه مثل ايام السماوات. ان ترك بنوه شريعتي ولم يسلكوا كاميو ان نقضوا فرائضي ولم يحفظوا وصاياي افتقد بعصا معصيتهم وبضربات اثمهم اما رحمتي فلا انزعه عنه ولا اكذب من جهة امانتي. لا انقض عهدي ولا اغير ما خرج
من شفتي مرة حلفت بقدسي اني لا اكذب لداوود نسله الى الدهر يكون. وكرسيه كالشمس امامي مثل القمر يثبت الى الدهر. والشاهد في السماء امين سلا. النصوص دي على ظاهرها معناها
ان ملك سيدنا داود هيفضل الى الابد حتى لو بني اسرائيل عصوا ربنا هيأدبهم بعصا يعني رمز للضرب او العقاب او كذا. لكن كرسي داوود هيفضل ثابت ونسلو الى الابد. هل ده واقعيا متحقق؟ واقعيا مش متحقق. حتى كاتب المزمور نفسه. هنا بيقول ايه
رقم تمانية وتلاتين لكنك رفضت ورزلت غضبت على مسيحك نقضت عهد عبدك نجست تاجه في التراب هدمت كل جدرانه جعلت حصونه خرابا. ده الكلام ده ايه؟ الكلام ده اللي هو السبي البابلي. ان ملك
ان داود موحي لذلك انا دايما بقول اني الناس اللي بتقعد تقول شبهة فين الاسار عن داوود وفين الاسار عن سليمان هكذا فانا بقول ان اكيد فيه اسار لكنها ليست بالحجم
اللي المفروض يتناسب مع ملك سيدنا داوود وسليمان وتماثيل وكذا وكذا. طب الاثار دي كلها راحت فين؟ نبوخة النصار ضم اورشليم بالكامل. محى ملكة سيدنا داود. النصوص بتقول كده. هدمت كل جدرانه جعلت حصونه
ترابا. كل الحضارة اللي كانت خاصة بمملكة داوود وسليمان بسبب ان بعد سيدنا داود وسليمان بني اسرائيل انحرفوا وعبدوا الهة اخرى وكذا. وآآ يعني اختلطوا مع الشعوب اللي حواليهم وعبدوا الهتهم وكذا. والكلام ده منسوب لسيدنا سليمان نفسه في الكتاب المقدس والعياذ بالله. والله عز وجل يقول وما كفر سليمان
لكن كأن الكتاب المقدس بيعلل ان حصل انشقاق في مملكة سليمان بسبب هذا. فالسبي البابيلي ده مفروض تاريخيا فعلا حصل وان ابوه خد نصر ودمر حضارة بني اسرائيل. فبالتالي راحت كل اثارهم
بسبب اني ربنا سلط عليهم اعدائهم فدمروا كل حصونهم ومعابدهم والهيكل وكله اتدمر. لكن هنا النص عجيب النصوص اللي قبليها انت يا رب هتسبت كرسي داوود الى الابد حتى لو احنا انحرفنا برضو انت هتحافظ على كرسيه. وبعدين بس انت كده يا رب
اقضت عهد عبدك نجست تاجه في التراب؟ هل فعلا مفروض نصدق الكلام ده ؟ هل المفروض نصدق ان ربنا وعد سيدنا داود ان كرسيه هيبقى ثابت لنسله الى الابد مهما حصل
لكن الواقع والكتاب نفسه بيشهد ان لو ربنا قال كده يبقى ربنا نقد عهده يبقى ربنا كذب والعياذ بالله. امر خطير جدا. نحن نقول ان دي كانت امنية بني اسرائيل. لكن ليس
هم كانوا يريدوا ان ربنا يثبت ملك سيدنا داوود لنسله من بعده حتى لو نسله كفار فجار اشرار. اه ربنا يعاقبنا بس نفضل ملوك هو ده التصور. التصور ده ثبت لم يثبت
التاريخ بيقول الكلام ده ما حصلش يبقى ربنا كذاب نقضت عهدك. واحنا بنقول انتم اللي كذابين. بني اسرائيل هم اللي كذابين. الله عز وجل لم يقل هذا. الله عز وجل بحسب مفهوم القرآن اوفوا بعهدي اوف بعهدكم. هم مطلوب منهم اولا يلتزموا بالشرائع
والوصاة والاحكام فربنا يعطيهم ارض وملك وبركة. ما التزموش ربنا يخسف بهم الارض. ولا يوجد عهد بان ملك سيدنا داوود سيستمر الى الابد. في العدد رقم تسعة واربعين ايضا كلام استنكاري في نفس المزمور الطويل. اين مراحمك
اول يا رب التي حلفت بها لداوود بامانتك. فين؟ اهو ما ما برضو كأن ربنا كذب نقض عهده هم بيطلعوا ربنا كده والعياز بالله. مزمور في غاية الاهمية. المزمور واحد وتسعين من اهم المزامير اللي انا باستدل بها انها واضحة جدا
على نجاة المسيح من الصلب. وهي من المزامير اللي لها اللي لها دلالة قوية على نجاة المسيح من الصلب. لان فيها العهد الجديد بيقر ان النص ده عن المسيح. اللي هو نص المزمور
واحد وتسعين حداشر لانه يوصي ملائكته بكي يحفظوك في كل طرقك على الايادي يحملونك لئلا ضمة بحجر رجلك. الكلام ده معناه ايه؟ ان ربنا هيحفظك هيحفظك. مش هيصيبك سوء. ربنا اوصى ملائكته
بك ليحفظوك في كل طرقك. ففي ملايكة هتحفظك على الايادي يحملونك يعني هيشيلوك بايديهم لئلا يصطدم بحجر رجلك يعني حتى ان رجليك تخبط في طوبة تتكعبل مش هيحصل. الملايكة هتحميك من ده. الكلام ده فين منسوب للمسيح في العهد الجديد؟ طبعا التجربة على الجبل المشهورة جدا
ان الشيطان خد المسيح والقصة العجيبة دي. فاول نص مذكور في متى التجربة على الجبل مذكورة في متى ولوقا. مذكورة في متى اربعة ستة الشيطان بيقول للمسيح وقال له اللي هو الشيطان بيقول للمسيح ان كنت ابن الله فاطرح نفسك الى اسفل. لانه مكتوب
انه يوصي ملائكته بك. فعلى اياديهم يحملونك لكي لا تصدم بحجر رجلك. فهنا طبعا المسيح لم ينكر ان الكلام ده عليه لكنه رد عليه قال ومكتوب ايضا لا تجرب الرب الهك. بمعنى
ان حتى لو ربنا قال انه هيحفظني ده مش معناه اني القي بنفسي في التهلكة. يعني اه ربنا قال انه هيحفزني من اي شر يصيبني لكن انا ما اصبش نفسي بشر. فهو بيقول لي الق نفسك الى اسفل يعني المفروض انه خده على
الجناح الهيكل آآ الهيكل من فوق خالص وقال له يلا ارمي نفسك لو انت ابن الله اللي هو الشخص اللي ربنا بيتكلم عنه كشخص مميز وكذا ايه المنافسة؟ لانه مكتوب انه يوصي ملائكته بك. فانت لو رميت نفسك ربنا هينقذك. فالمسيح كانه بيصحح الفهم
بيقول له لأ لو حد جه من برة يأزيني ربنا هيحميني لكن ده مش مش معنى الكلام ان ربنا اوصى ملائكته ان هم يحموني ده مش معناه ان انا القي بنفسي الى التهلكة. النص
ستاني فلوقة اربعة من تسعة لعشرة ثم جاء به الى اورشليم اللي هو الشيطان يعني جاء بيسوع الى اورسليم واقامه على جناح الهيكل وقال له ان كنت ابن الله فاطرح نفسك من هنا الى اسفل
لانه مكتوب انه يوصي ملائكته بكي يحفظوك. فبالتالي نفس الفكرة النصارى بيقولوا الكلام ده عن المسيح. طيب الكلام ده من اوله لاخره. من اول نص تسعة واحد تسعين واحد لغاية اخره نجاة المسيح من الصلب. بكل التفاصيل. طب تعالوا نقرا النصوص اللي جاية من بعد دي. من حداشر بيقول ايه
طبعا عشرة بيقول لا يلاقيك شر ولا تدنو ضربة من خيمتك. لانه يوصي ملائكته بكي يحفظوك في كل طرقك. على الايادي يحملونك لان لا تضم بحجر رجلك. على الاسد والصل تطأ. الشبل والثعبان تدوس. لانه تعلق بي. والكلام ده محطوط ما بين
بين قوسين كده كان ده اقتباس لكلام الاله. لانه تعلق بي انجيه. ارفعه لانه عرف اسمي يدعوني فاستجيب له معه انا في الضيق انقذه وامجده. من طول الايام اشبعه واريه خلاص. انت لما تفكر في في عقيدة
في نجاة المسيح من الصلب ان المسيح حي من اكتر من الفين سنة في اعتقاد المسلمين حي في السماء حياة خاصة به. ولما الناس بتقعد طب هو بياكل كل هو بيشرب ومش عارف مين نحن نقول هو له حياة خاصة به. وحتى لو بياكل ويشرب وكذا الله عز وجل قادر انه يهيئ للمسيح عليه السلام في السماء
ما يبقيه حيا في بعض العلماء بيقولوا اني متوفيك ورافعك الي الوفاة من الاستيفاء بمعنى ان الله عز وجل رفعه بجسده وروحه والمسيح في السماء في حالة زي النائم او كذا يعني
هو محفوظ في السماء لغاية ما لغاية ما ياتي الوقت المناسب وينزل تاني يعيش على الارض ويموت. لكن الفكرة ايه من طول الايام اشبعه واريه خلاص. انه حياته مش هتبقى قصيرة. حياته هتبقى فترة طويلة. طبعا يدعونني
فاستجيب له معه انا في الضيق انقذه ومؤجده المسيح دعا آآ انه الله عز وجل آآ يعني ما يشربوش كأس الموت يا ابتاه ان شئت ان تجز عني هذه الكأس الصلاة اللي موجودة في متى وام رقص ولوقا. وهنا يدعونني فاستجيب له. المزمور اتنين وتسعين العدد خمسة. ما اعظم اعمالك يا رب
واعمق جدا افكارك. الرجل البليد لا يعرف. والجاهل لا يفهم هزا. النقطة دي بتفكرني بمشكلة الشر. ايه الحكمة من كذا؟ ايه الحكمة؟ من كذا؟ ايه الحكمة من كذا؟ الرجل البليد لا يعرف والجاهل لا يفهم. حقيقة
انت لو بس حاولت تفكر شوية بحكمة وبعقل تستطيع ان ان تدرك ان اكيد اي شيء في هذه الدنيا تستطيع ان انت تستخرج لها حكمة عامة. واحيانا كثيرة تستطيع ان تستخرج لها حكمة خاصة
يعني زي ما الدكتور سامي عامري بيقول في كتابي مشكلة الشر وجود الله ان مثلا شخص معين اصاب بمرض ومات تقدر تطلع حكمة عامة بان البشر كده كده مكتوب عليهم الموت فكان لازم يموت. آآ لئلا يبقى الناس على الارض في تكاثروا فالموارد ما تكفيهمش
فيحصل مصائب واشياء صعبة جدا فبشكل عام بتقدر تخرج حكمة عامة واحيانا لو تعرف بعض التفاصيل تعرف تخرج حكمة خاصة. ان مثلا هذا رجل صالح وهو حاله اصلا راضي بالمرض وهذا تكفير لسيئاته لانه كان مثلا في شبابه ارتكب بعض المعاصي فاراد الله ان يكفر عنه ويعلي درجات
او وكذا وكذا. الناس بقى الجهلة البليدة هي اللي تشوف فيما يحدث في الكون فوضى وعدم وجود حكمة وهكذا. في العدد رقم عشرة من نفس المزمور وتنصب مثل البقر الوحشي
قرني تدهنت بزيت قري وتبصر عيني بمراقبي وبالقائمين علي بالشر تسمع اذناي فكرة نجاة المسيح من الصلب فكرة النجاة يعني ان الاشرار اللي كانوا عاوزين يصيبوني بشر لأ انا انا ربنا هينجيني هيرفعني
او او يبقى هنا فكرة وتنصب مثل البقر الوحشي قرني يعني هبقى مرتفع في مكانة رفيعة يعني المزمور الرابع والتسعون العدد الاول يا اله النقمات يا رب يا اله النقمات اشرق. في بعض الترجمات
بيخلوا النقمات الانتقام ان هم اعداء بني اسرائيل هذا الاله هو الذي سينتقم منهم. وفي بعض اهل الكتاب يعني الفكر الكيوت بزيادة ان لأ الاله لا يغضب الاله لا ينتقم
من اعداء اتقيائه وهكذا وعندهم تصور كده يعني كانه لا يجوز على الله انه يصيب اعداء الله ببلاء او ينتقم منهم او كذا وشايف ان ده وصف لا يجوز او لا يليق لله عز وجل. في العدد سبعتاشر من نفس المزمور
لولا ان الرب معيني لسكنت نفسي سريعا ارض السكوت. ارض السكوت كأني خلاص اللي بيموت ده الفكرة عن القبر. ونجت المسيح من الصلب. الرب معينه لولا ان الرب معينه. فيها اشارة ايه؟ لو كان
مات يبقى ربنا مش معين. يبقى هو وحش. يبقى هو شرير يبقى هو مش من الاتقياء كذا كذا كذا. المزمور الخامس والتسعون. هلم نسجد ونركع ونجسو امام الرب خالقنا. صفة الصلاة. اليهود طبعا مذاهب فقهية
ما بينه وبين بعض ايه هي صفة الصلاة الصحيحة؟ ولا تستطيع ان تستخرج من الكتاب المقدس آآ صفة صلاة كاملة كده وواضحة زي ما مزكور عندنا مثلا في السنة المفروض احنا بنصلي زي ما النبي محمد صلى الله عليه وسلم كان بيصلي. طب ازاي النبي محمد صلى الله عليه وسلم كان بيصلي عندنا صفة الصلاة واضحة وموجودة
في السنة وما عليهاش خلاف ما بين المسلمين كلهم في بعض الخلافات البسيطة في هيئة وضع اليد او كذا لكن في امور مجمع عليها عند كل المسلمين في صفة الصلاة القيام والركوع والسجود والجسوع على الركبة وهكزا
النصارى صفة صلاتهم ما ما فيهاش الكلام ده كأنهم الصلاة عندهم مجرد دعاء او كذا. لكن هنا فيه اشارة الى ان المسلمين بيعملوا ايه في وقوف وركوع والسجود وجسو هنا تجد نسجد ونركع ونجسو طبعا الوقوف ده الاصل ان انت ممكن تقف
وتدعو او كذا لكن في كزا يعني المسلمين عندهم سجود هنا هلم ما نسجد. عندهم ركوع ونركع. عندهم نجسو على الركبة الجلوس على الركبة نجسو امام الرب. يبقى دي من ضمن الحاجات الباقية في كتب آآ اليهود والنصارى آآ بتدلل ان شكل العبادة اللي عليه المسلمين
كان شكلا موجودا في بني اسرائيل في الامم السابقة. المزمور السادس والتسعون من العدد واحد رنموا للرب ترنيمة جديدة. رنمي للرب يا كل الارض. رنموا للرب. باركوا اسمه. بشروا من يوم الى يوم
بخلاصه. في اكثر من مزمور بيبتدي او فيها العبارة دي. ومش بس المزامير في نصوص تانية في الكتاب المقدس نمو للرب ترنيمة جديدة. يعني ايه ترنيمة جديدة؟ انا باقول ده دي قناعتي ان لعل هذه النصوص لها علاقة بامة الاسلام. وترميم
جديدة كتاب جديد بلغة جديدة لان بني اسرائيل كانوا بيرنموا للرب بلغتهم فترنيمة جديدة لها اكثر من معنى. يا اما هي جديدة جملة وتفصيلا يا اما هو بس بالكلام. يعني نفس اللغة
ونفس الامة بس فحوى الكلام مختلف. هنا النص بيقول بشروا من يوم الى يوم بخلاص الامر ده له علاقة لو تراجعوا صلاة آآ سيدنا زكريا المنسوبة له في انجيل لوقا ان هو بيبشر بالخلاص من يد اعدائه ومن يد المبغضين لنعبد الله بلا
خوف كذا فهو ده الخلاص المنتظر امتى ده حصل فقط على يد المسلمين على يد النبي محمد صلى الله عليه وسلم وفي مكة وكذا ترنيمة جديدة القرآن الكريم لغة جديدة الخلاص من الاعداء وعبادة الله بلا خوف. في نفس المزمور العدد رقم تلتاشر
امام الرب لانه جاء جاء ليدين الارض يدين المسكونة بالعدل والشعوب بامانته. امتى ربنا حكم الارض كلها؟ ده ما يمشيش غير على المسلمين. المسلمين تقريبا حكموا الارض كلها تقريبا تقريبا. لكن لو تشوف مسلا الروايات اللي بتقول ان آآ الاسلام هيدخل
كل بيت بعز عزيز او بزل ذليل وكذا. الفكرة دي لا يمكن تطبق غير في تصور اسلامي. بمعنى انت عندك ترنيمة جديدة والامر متعلق بالخلاص. اليهود عمرهم ما خلصوا من اعدائهم ابدا. فبالتالي
بتجد ان النبي محمد صلى الله عليه وسلم وآآ الحكم الاسلامي وانتشر تقريبا في كل الارض وان ربنا يحكم ويدين الارض بالعدل وكذا يا اما بقى دي اشارة الى اللي حيحصل في نهاية الزمان خالص لما المسيح عليه السلام ينزل مرة اخرى
الله اعلم. المزمور السابع والتسعون يخزى كل عابد تمثال منحوت المفتخرين بالاصنام اسجدوا له جميع الالهة هل دي لها علاقة آآ لاني آآ انا شايف ان المزامير اه مزمور ستة وتسعين
بتنتهي بفكرة الارض آآ ان جاء اليدين الارض يدين المسكونة بالعدل وفكرة الملك والحكم. وبعدين بداية المزمور السابع والتسعون الرب قد ملك فلتبتهج الارض ولتفرح الجزائر الكثيرة طب فين الحكم والملك اللي ملك على مساحة كبيرة من الارض غير الحكم الاسلامي
فهنا ليغزى كل عابد تمثال. الله! هي صدفة ان البعسة النبي محمد صلى الله عليه وسلم لقوم كانوا بيعبدوا الاصنام والامم الكثيرة تتحكم بشرع الله ويبقى فيه ملك حقيقي في الارض بشرع. هنا في العدد عشرة في نفس المزمور يا محبي الرب ابغضوا
شر هو حافظ النفوس اتقيائه من يد الاشرار ينقذهم. فكرة نجاة المسيح من الصلب. في المزمور الثامن والتسعون رنموا رب ترنيمة جديدة ده في بدايته. وبعدين في الاخر امام الرب لانه جاء ليدين الارض. يدين المسكونة بالعدل والشعوب
اقامة نفس الفكرة. انا بقول كل يعني ستة وتسعين سبعة وتسعين تمانية وتسعين وتسعة وتسعين الرب قد ملك كزا كزا آآ الكلام ده ما يمشيش. لو دي نبوات وترميمة جديدة والارض كلها وكذا. ده ما يمشيش غير
ببعثة النبي محمد صلى الله عليه وسلم والحكم الاسلامي. المزمور المئة وده عبارة عن خمس نصوص اصلا. هنا ده مزمور حمد مكتوب عليه كده اعلموا ان الرب هو الله هو صنعنا
وله نحن شعبه وغنم مرعاه. هنا وله نحن في ترجمات تانية ونحن له. انا لله وانا اليه راجعون. هو صنعها انا ونحن له والفكرة دي يعني اه في ناس كثيرة في مشكلة الشر والالم وكذا وده طبعا خلاف تكلم عنه الدكتور سامي عامري ان
الله عز وجل يصنع في ملكه ما يشاء وان مش لازم نشوف حكمة من اللي بيحصل لان مهما فعل الله فهو لا يفعل ظلما لان هو يفعل في ملكه. بغض النظر عن القصة دي وانا شرحتها في الحلقات بتاعة مشكلة الشر. ان لا نحن نبين ان افعال
الله عز وجل كلها حكيمة ومهما فعل الله عز وجل فينا فهي لحكمة ولهدف ولغاية ونحن نستطيع تبرير هذا وان الافعال اللي احنا بنشاهدها في الكون نستطيع ان نبرر الحكمة منها ونوضح ان ده مش دلالة ان الدنيا ماشية عشوائية وان ما فيش حكمة الهية من وراء هذه الافعال
لكن النقطة اللي انا عايز اوصلها فكرة ان انت تستشعر انت كعبد تستشعر ده. ان الله عز وجل هو صنعنا ونحن له. فترضى بان يفعل الله عز وجل بك ما يشاء
ويضعك في اي ظروف وترضى وانت مش مطلوب منك اصلا غير كده. غير الرضا رضيت بالله ربا وبالاسلام دينا وبمحمد صلى الله عليه وسلم وبمحمد صلى الله عليه وسلم نبيا ورسولا
خلاص انت لو ادركت ده هو صنعنا ونحن له وترضى باي شيء ربنا يضعك فيه في هذه الدنيا لك الجنة لك الجنة. المزمور المائة والثاني العدد خمسة وعشرين من قدم اسست الارض والسماوات هي عمل
هي تبيد وانت تبقى وكلها كثوب تبلى كرداء تغيرهن فتتغير وانت هو وسنوكة لن تنتهي. ده وصف لله. انه من كده من اسسته والسماوات والارض تبلى وانت تبقى وكذا. انا شايف ان ده وصف كويس
لكن هي فكرة كرداء تغيرهن فتتغير هل دي برضو لها علاقة يوم تبدل الارض غير الارض والسماوات يوم تبدل الارض غير الارض والسماوات هل هي نفس المعنى؟ مش عارف. المزمور مية وتلاتة لداود. العدد رقم تلاتة. الذي يغفر جميع ذنوبك
الذي يشفي كل امراضك الذي يفدي من الحفرة حياتك الذي يكللك بالرحمة الرأفة فبالتالي دي برضو فكرة نجاة المسيح من الصلب الذي يفدي من الحفرة حياتك. معناها ان انت هتقع
لأ ربنا هينجيك من ان انت تقع في الحفرة. طيب برضو في العدد رقم اتناشر بيتكلم عن عن الذنوب وكذا بيقول عبارة شبيهة بلفظ اسلامي. كبعد المشرق من المغرب ابعد عنا معاصينا. الحديث عن النبي محمد صلى الله عليه وسلم يقول
انه باعد بيننا وبين خطايانا كما باعدت بين المشرق والمغرب. فهنا كبعد المشرق من المغرب ابعد عنا معاصينا. في العدد رقم سبعتاشر اما رحمة الرب فالى الدهر والابد على خائفيه. وعدله على بني البنين. لحافظ عهده
باكري وصاياه ليعملوها. هم دول اللي ربنا بيحفظهم. اللي بيتبعوا الوصايا والشرائع والاحكام. المزمور مية واربعة العدد رقم اربعة الصانع ملائكته رياحا وخدامه نارا ملتهبة. دي من النصوص القليلة اللي بتتكلم عن الملايكة هم اتخلقوا من ايه
المسلمين عندهم حديث النبي محمد صلى الله عليه وسلم ان ادم من طين والجن من نار والملايكة من نور فهنا بيقول الصانع ملائكته ورياحا رياح يعني ايه وخدامه نارا ملتهبة؟ طب هل هو يقصد ملائكته؟ الملايكة الملايكة هذا الجنس اللي ربنا
خلقه اللي عند المسلمين مخلوق من نور ولا يقصد ان الرياح ممكن تبقى رسل لله تحمل عذاب او تحمل خير للناس وخدامه نار ملتهبة دي ما تمشيش مع عقيدة المسلمين في ان الملايكة مخلوقة
من نور هنا لو بيقول الملايكة مخلوقة من النار لأ الجن مخلوقين من نار والجن هم اللي فيهم البر والفاجر الملايكة كلهم ابرار دي يعني من النصوص اللي بتوضح خلاف عقائدي ما بينا وما بين اهل الكتاب. هنا في العدد رقم تسعتاشر في نفس المزمور صنع القمر للمواقيت
الشمس تعرف مغربها. فهنا برضو صنع القمر للمواقيت نص يعني ممكن تشكل عليه وممكن ما تشكلش بحسب الصيغة اللغوية لكن حبيت اشير اليه. في العدد ستة وعشرين هناك تجري السفن
لو يا سام هذا خلقته ليلعب فيه. لو يا ساندا عبارة عن ايه؟ اظن ذكرناه قبل كده وهو مذكور بعد دي كده في نصوص تانية في اشعياء كمان. لو يا ساندة من المخلوقات البحرية العجيبة
اللي هي المفروض اسطورية وبني اسرائيل بيعتقدوا اعتقادا راسخا بانه كائن حقيقي عايش في البحر. طيب النص ده تحديدا في البحث بتاع الشيخ عرب والبحث بتاعي اللي هو يعتبر اضافة على بحث الشيخ عرب اللي هو بحث الشيخ عرب اللي اسمه علم الميسولوجيا يثبت تحريف الكتاب المقدس والبحث بتاعي اللي اسمه
باساطير الخرافية في الكتب المقدسة المسيحية النص ده لو يثان ده انت بتسمع كتير عن بني اسرائيل من ضمن الاساطير المذكورة عنهم ان هو ربنا مقسم اليوم اربع اقسام ومش فاكر تقريبا اربع اقسام فيه قسم من اليوم
ربنا بيتدارس التوراة مع علماء بني اسرائيل وقسم من اليوم ربنا بيرزق فيه الناس وقسم مليون تقريبا ربنا بيعمل فيه ايه بيقضي بينهم او كذا وفيه بقى قسم من اليوم ربنا بيلعب فيه مع لويسان
الكلام المزكور عن اليهود ان ربنا له حوت بيلعب معه في بعض الترجمات ما ما بيحطوش لو يثان بيذكروا حوت او كذا. لكن هنا يبقى هذا خلقته ليلعب فيه هو بيتكلم عن البحر في العدد خمسة وعشرين هذا البحر الكبير الواسع لاطراف هناك دبابات بلا عدد صغار حيوان مع كبار هناك
السفن لو يثان هذا خلقته ليلعب فيه. الهدف من وجود لويسان في الدنيا بحسب النص انه يلعب في البحر. بعض المفسرين بيقولوا اه ده كائن اليف يعني. اشارة الى انه اليف. ما بيعملش حاجة اه ما بيأزيش حد
بحسب بقى الفكر التلمودي لو يثان خلقته لتلعب معه. ان الاله بيحب لو يثان الكائن الاليف ده وبيلعب معه. فدي من النصوص اللي هي قطعا ولا شك فيها اشارة الى تأثر بني اسرائيل بالاساطير الاخرى
العدد رقم تسعة وعشرين تحجب وجهك فترتاع. تنزع ارواحها فتموت والى ترابها تعود ارسل روحك فتخلق وتجدد وجه الارض. بغض النظر النصوص النص اللي قبل كده تحجب وجهك هي فيها
عن الاله وعلاقته بالاحياء ويميتهم ويحييهم وكذا ترسل روحك. النصارى بيحبوا النص ده علشان فكرة الاسلوب اللي مكتوب به النص فيقول لك اه ده الروح ده كيان حقيقي طب ما روحك ده ممكن يكون جبريل يمكن اللي هو زي ما المسلمين بيعتقدوا روح الله وجبريل عليه السلام ملاك من الملائكة هم بيقولوا لأ ده اقنون من الاقاليم
اغلب النصارى في ظني بيحرفوا النص. النص بيقول ترسل روحك فتخلق. يعني ايه فتخلق روح مش هي اللي بتخلق لكن لما الروح بتروح بيحصل الخلق فالنصارى بيقولوا لأ ده الروح بتخلق زي ما الاب بيخلق زي ما الابن بيخلق وهكذا. المزمور مية وخمسة برضه من المزامير الطويلة اللي فيها حكي عن تاريخ
بني اسرائيل في العدد رقم سبعة هو الرب الهنا في كل الارض احكامه. ذكر الى الدهر عهده كلاما اوصى به الى الف دور الذي عاهد به ابراهيم وقسمه لاسحاق فثبته ليعقوب فريضة ولاسرائيل عهدا ابديا. برضو ايه
ادعاء بني اسرائيل ان اللي ربنا قاله لسيدنا ابراهيم ده ابدي لنا مهما كان واحنا بنقول لأ. ربنا قال سيدنا ابراهيم اللي اللي حيحفظ الوصاية والشرعية والاحكام حيحصل اللي مش هيعمل مش هيحصل. برضه المزمور مية وستة تاريخ وهو مزمور طويل بيتكلم
عن بني اسرائيل نفس الكلام المزمور مية وسبعة ندخل على اخر مزمور هنتكلم عنه النهاردة مزمور في غاية الاهمية المزمور مية وتسعة والمزمور ده لامام المغنيين لداوود وبرضو هذا المزمور بيدخل في سكة نجاة المسيح من الصلب. النص رقم تمانية هو النص
لتكن ايامه قليلة ووظيفته ليأخذها اخر. النص ده تم اقتباسه في العهد الجديد في اعمال الرسل واحد عشرين الاصحاح الاول العدد عشرين. النص مفروض ضمن كلام بطرس رئيس التلاميز وهو بيتكلم عن يهود
في خريوطي اللي خان المسيح وكأن التلاميز بيقولوا يعني ان احنا لازم نختار واحد مكانه علشان مكتوب في سفر المزامير لتصدره خرابا ولا يكن فيها ساكن وليأخذ وظيفته اخر فهو يهودي خان المسيح وبعد كده انتحر او مات ايا كان. فهم قالوا ده لازم نختار حد ياخد مكانه علشان
اللي حصل ضمن نبوة والنبوة بتقول ان لازم حد ياخد مكانه. فراحوا اختاروا واحد تاني فرجعوا تاني حداشر تلميز ولا اتناشر ايا كان العدد يعني. هم كانوا اتناشر فرجعوا اتناشر. فالنص في اعمال الرسل واحد وعشرين بيقول لانه مكتوب في سفر المزامير
لتصل داره خرابا ولا يكن فيها ساكن وليأخذ وظيفته اخر. لما تقرا بقى باقي المزمور تجد ان اه ده في كلام عن واحد شرير ووحش وربنا هيعاقبه لكن هل هو قدر ينفذ مكينته
هل فيه اشارة الى ان الشخص الشرير الوحش ده ربنا هيعاقبه برضه ما فيهاش فكرة انه هو هيتسبب فعلا في قتل المسيح هو اه اراد انه يخون لكنه مش هيقدر ينفز مراده. فين الكلام ده؟ طبعا بداية المزمور من العدد الاول يا اله تسبيح اله
تسكت لانه قد انفتح علي فم الشرير وفم الغش تكلموا معي بلسان كذب بكلام بغض احاطوا بي وقاتلوني بلا بدل محبتي يخاصمونني اما انا فصلاة. وضعوا علي شرا بدل خير وبغضا بدل حب
فاقم انت عليه شريرا وليقف شيطان عن يمينه اذا حوكم فليخرج مذنبا وصلاته فلتكن خطية لتكن قليلة ووظيفته ليأخذها اخر. الكلام ده ما يتفهمش غير في سياق ان يهودا هو اللي اتصلب مكان المسيح. النص ده وليأخذ وظيفته اخر عن مين؟ عن يهوذا قولا واحدا
طيب السياق بيتكلم عن نفس الشخص. ليقف شيطان عن يمينه واذا حوكم فليخرج مذنبا. هو يهودك حاكم! هو مين اللي اتحاكم وخرج مزنب الشخص اللي اتصلب بحسب الاناجيل. النص ده عن يهوذا
سياق المزمور بيقول ان الشخص ده هيتحاكم وهيطلع مذنب ووظيفته ليأخذها اخر. ده فيه اشارة الى نجاة المسيح من الصلب برواية ان في شخص شرير هيخونه لكن هو اللي هيتصلب مكان المسيح جزاء لشره وفي الاخر وظيفته كواحد من تلاميز المسيح
يأخذ وظيفته اخر هنا في العدد رقم ستاشر في نفس المزمور بيقول من اجل انه لم يذكر ان يصنع رحمة بل طرد انسانا مسكينا وفقيرا والمنسحق القلب ليميتوا شوف يعني ده جزاء وفاقا. الكلام ده يهوذا حاول يعمله
للمسيح واحب اللعنة فاتته ولم يسرب البركة فتباعدت عنه ولبس اللعنة مثل ثوبه. هل ممكن نفهم ده كأنه لابس شكل المسيح. لبس اللعنة اللي هو مصير الصلب انه اتصلب مكانه لبس اللعنة مثل ثوبه
بولس بيقول على المسيح ايه اللي اتصلب ان المسيح صار لعنة لاجلنا لانه مكتوب ملعون كل من علق على خشبة اللي هو غلط يا تلتاشر تلتاشر ولا ايا كان. فبالتالي لأ هنا بقى اللي لبس اللعنة مش المسيح
الشخص اللي حاول يقتل المسيح وخانه اللي وظيفته اخر اخدها فهنا بيقول واحب اللعنة فاتته ولم يصر بالبركة فتباعدت عنه ولبس اللعنة مثل ثوبه. فدخلت اهم في حشاه وكزيت في عظامه. لتكن كل ثوب يتعطف به. وكمنطقة هذه اجرة مبغض
من عند الرب واجرة المتكلمين شرا على نفسي الشرير يموت اما انت يا رب السيد فاصنع من اجل اسمك لان رحمتك طيبة نجني فالمسيح نجا اللي خانه هو اللي اتصلب مكانه وهو اللي صار لعنة. في اخر المزمور العدد تلاتين. احمد الرب جد
كان بفمي وفي وسط كثيرين اسبحه لانه يقوم عن يمين المسكين ليخلصه من القاضيين على نفسه. دي من اقوى المزامير اللي بتبشر بنجاة المسيح من الصلب. لان العهد الجديد بيقول ووظيفته ليأخذها اخر
دعا يهوذا المزمور واضح جدا يبقى يهوذا هو اللي هيتصلب وربنا هينجي المسيح. يهوذا هو اللي هيبقى ملعون. لان هو اللي اتصلب انا اكتفي بهذا القدر في هذا الفيديو ان شاء الله فاضل لنا فيديو واحد بس ونخلص المزامير لو كان الفيديو عجبك لايك وشير وسابسكرايب
لو تقدر تدعم وترعى محتوى القناة زور صفحتنا على بيترون هتجد الرابط اسفل الفيديو. لو الفيديو ما عجبكش اعمل له مش مشكلة. الى ان نلتقي في فيديو اخر قريبا جدا باذن الله عز وجل. لا تنسوني من صالح دعائكم والسلام عليكم ورحمة الله وبركاته